Rolny knochac

Rolny knochac (Calendula arvensis) jo rostlina ze swójźby kóšowych kwětarjow (Asteraceae).

 Wopis 
Rolny knochac jo lažeca abo wustupujuca jadnolětna rostlina, kótaraž dośěgnjo wusokosć wót 10 až do 40 cm. Wóna wót spódka roznogaśujo.

Sejźece łopjena su dłujkojte-lancetojte a w lěśe zelene.

 Kwiśonki 
Kwiśo wót nalěśa až do nazymy, toś wót junija až do oktobra, pśi miłym wjedrje samo až do jěsneje zymy. Kwiśonki su złote a wutwórje dłujko wogonkate głowki z pśeměrom wót 10 až do 20 mm. Pśikšywne łopjeńka su rowno dłujke. Jězykowe kwiśonki su kaž rorkowe kwiśonki žołte, stoje jano w jadnej rěźe a dośěgnu dłujkosć wót 7 až do 15 mm.

Kwiśonki se wót insektow abo samego woprošuju.

 Płody 
Zwenkowne płody su linealne, wurownane, mjaztym až nutśikowne płody su zakulone. Papus felujo.

 Stojnišćo a rozšyrjenje 
Rostlina jo w regionje Srjejźnego mórja rozšyrjona. Rosćo w pódpołdnjowej a srjejźnej Nimskej ako rolne zele a na winicach.

 Wužywanje 

 Pódobna družyna 
 Knochac (C. officinalis L.) jo wětša a njasu oranžowe kwiśonki, kótarychž jězykowe kwiśonki stoje we wěcej ako jadnej rěźe. Jich głowki su wěcej ako dwójce tak wjelike ako te rolnego knochaca.

 Galerija 

 Nožki 

 Žrědła 

 Ullstein Lexikon der Pflanzenwelt, 1973, ISBN 3-550-16019-4, bok 367 

 Eksterne wótkaze 


 Zapisk w hortipediji 
 Zapisk w pflanzen-portal 

Kategorija:Kóšowe kwětarje